b'\n_START_ARTICLE_\nNovorosijsk\n_START_SECTION_\nPovijest\n_START_PARAGRAPH_\nU antici, obale zaljeva Tsemess bili su mjesto Bate, anti\xc4\x8dkogr\xc4\x8dke kolonije koja se specijalizirala u trgovini \xc5\xbeitom. Spominje se u djelima Strabona i Ptolomeja. \xc4\x90enove\xc5\xa1ki trgovci iz obitelji Ghisolfi imali su ondje trgova\xc4\x8dko mjesto tijekom srednjeg vijeka. Arheolo\xc5\xa1ka istra\xc5\xbeivanja podru\xc4\x8dja su tek u za\xc4\x8detku, a prona\xc4\x91ene su neke zanimljive stvari._NEWLINE_Od 1722. godine zaljevom je vladala otomanska utvrda Sujuk-Qale ili So\xc4\x9fucak. Nakon \xc5\xa1to je obala potpala pod Rusiju godine 1829. kao posljedica rusko-turskog rata, admiral Mihail Lazarev i Nikolaj Rajevski osnovali su isto\xc4\x8dnu bazu za Crnomorsku flotu na obali 1838. Nazvana po pokrajini Novorossiyji, luka je oblikovala vitalnu vezu u lancu utvrda poznatom kao crnomorska obalna linija, koja se protezala ju\xc5\xbeno do Sochija._NEWLINE_Tijekom mira u 19. stolje\xc4\x87u, Novorossiysk se ubrzano razvijao i postao 1896. glavni grad Crnomorske gubernije, najmanje u Ruskom Carstvu. Od 26. kolovoza 1918. do 27. o\xc5\xbeujka 1920. Novorossiysk je bio glavno sredi\xc5\xa1te Denikinove Bijele armije i kratkotrajne Republike Novorossiya. Mnogi bjelogardijci pobjegli su iz Novorossiyska u Konstantinopol._NEWLINE_Godine 1942. grad je okupirao Wehrmacht, ali je maleni odred sovjetskih mornara branio jedan dio grada poznat kao Malaja Zemlja tijekom 225 dana sve dok grad nije oslobodila Crvena armija 16. rujna 1943. Herojska obrana luke sovjetskih mornara omogu\xc4\x87ila je zadr\xc5\xbeavanje u posjedu gradskog zaljeva \xc5\xa1to je sprije\xc4\x8dilo Nijemce na uporabu luke za opskrbu brodovlja. Novorossiysk je nagra\xc4\x91en naslovom Grada Heroja 1973. godine._NEWLINE_Godine 2003. predsjednik Putin potpisao je predsjedni\xc4\x8dku odredbu osnivaju\xc4\x87i mornari\xc4\x8dku bazu za Crnomorsku flotu u Novorossiisku. Rusija je ulo\xc5\xbeila 12.3 milijardi rubalja (oko $480 milijuna) u izgradnju nove baze izme\xc4\x91u 2007. i 2012. Izgradnja ostalih postrojenja i infrastrukture u bazi, uklju\xc4\x8duju\xc4\x87i jedinice obalnih trupa, zrakoplovstva i logistike, nastavit \xc4\x87e se nakon 2012. godine.\n_START_SECTION_\nGospodarstvo\n_START_PARAGRAPH_\nGrad se prostire du\xc5\xbe obale zaljeva Tsemess, koji je prepoznat od antike kao jedan od nadmo\xc4\x87nijih zaljeva Crnog mora._NEWLINE_Komercijalna luka Novorossiysk s tr\xc5\xbei\xc5\xa1nom kapitalizacijom od 1,110,000,000 $ slu\xc5\xbei ruskoj pomorskoj trgovini s regijama Azije, Bliskog istoka, Afrike, Mediterana i Ju\xc5\xbene Amerike. Najprometnija je naftna luka na Crnom moru i zavr\xc5\xa1etak cjevovoda iz polja Tengiz, koje je razvio Kaspijski cjevovodni konzorcij._NEWLINE_Novorossiysk je tako\xc4\x91er industrijski grad ovisan o \xc4\x8deliku, prehrambenoj industriji, te proizvodnji metalnih dobara i ostalih manufaktura. Veliki vapnena\xc4\x8dki kamenolomi opskrbljuju va\xc5\xbene tvornice cementa unutar i oko grada. Grad je dom Pomorske dr\xc5\xbeavne akademije i Politehni\xc4\x8dkog instituta Novorossiysk._NEWLINE_Novorossiysk je povezan \xc5\xbeeljeznicom i autocestama s glavnim industrijskim i populacijskim centrima Rusije, Transkavkazije i Srednje Azije. Javni prijevoz unutar gradskih granica sastoji se od gradskih autobusa, trolejbusa i mar\xc5\xa1rutke.\n_START_SECTION_\nOkolica\n_START_PARAGRAPH_\nNovorossiysk nije odmarali\xc5\xa1ni grad, ali Anapa na sjeveru i Gelendzhik na jugu jesu. Postoji nekoliko urbanih naselja pod jurisdikcijom Novorossiyska. Najpoznatiji je Abrau-Dyurso, koji se sastoji od gradi\xc4\x87a na obali jezera Abrau i sela na obali Crnog mora, povezanih vijugavom planinskom cestom._NEWLINE_Myskhako, gradi\xc4\x87 s 5,700 stanovnika, smje\xc5\xa1ten je na isto\xc4\x8dnim padinama brda Koldun (447 metara). Povezan je s morskom operacijom iz Drugog svjetskog rata u kojoj je bio uklju\xc4\x8den Leonid Bre\xc5\xbenjev. Moderno naselje je poznato po svojim luksuznim vilama i vinarskim postrojenjima._NEWLINE_Podru\xc4\x8dje Novorossiyska je jedna od glavnih ruskih vinorodnih regija. Vinarije u Abrau-Dyursu, koje je osnovao car Aleksandar III. 1870., proizvode stolna i pjenu\xc5\xa1ava vina za doma\xc4\x87u potro\xc5\xa1nju.'